פרסום ראשון: חיילי צה"ל יצטרפו לסיוע אזרחי לאוכלוסיות בסיכון - ובין היתר יוצבו ברשתות השיווק ובסופרים כדי לסייע לבני 65 ומעלה בהצטיידות במזון ובמצרכי יסוד. ל-N12 נודע כי בשל משבר הקורונה חיילים מפיקוד העורף הוצבו הבוקר (שלישי) ברשתות שיווק במטרה לעזור לבני קבוצות הסיכון שלא יכולים להגיע ולרכוש בעצמם את המוצרים.

לעדכונים נוספים ושליחת הסיפורים שלכם - היכנסו לעמוד הפייסבוק של החדשות

כ-1,000 חיילים הצטרפו לסיוע למקבצי דיור של אוכלוסיות גיל הזהב שנמצאות בסיכון. 600 חיילים נוספים יחלקו כ-54 אלף מנות מזון לאוכלוסיות שהוגדרו כזקוקות לסיוע על ידי הרשויות המקומיות.

בממשלה וברשתות השיווק ביקשו ממי שיכול להגיע בעצמו ולרכוש מזון לעשות זאת – שכן מערך המשלוחים מתקשה לעמוד בעומס. במקביל, מנסים לגבש פתרונות עבור אנשים מבוגרים מקבוצות סיכון. בין הפתרונות שאומצו בחלק מהמקומות – מתן שעות מוגדרות בהן רק אנשים מבוגרים רשאים להיכנס לסופר. כעת מצטרפת גם היוזמה הנוכחית במטרה להקל על האוכלוסייה המבוגרת, שנתונה בסיכון גבוה יותר לחלות.